Ársreikningur LV er í meginatriðum gerður með sambærilegum hætti og ársreikningur félagsins árið á undan en þó hefur verðleiðréttingum verið hætt og er það gert í samræmi við lög sem samþykkt voru á Alþingi í lok árs 2001 . Samanburðarfjárhæðum hefur ekki verið breytt til samræmis . Þá er í fyrsta sinn gerður samstæðureikningur fyrir LV og tvö dótturfélög fyrirtækisins , Fjarska ehf. og Icelandic Power Insurance Ltd . Samstæða Móðurfélag Rekstrarkostnaður : Rekstrar - og viðhalds - kostnaður Hreinn fjármagns - kostnaður Hagnaður ( tap ) Eigið fé Handbært fé frá rekstri Rekstrartekjur lækkuðu samtals um 568 m.kr. miðað við fyrra ár . Ástæða þess er að tekjur af orkusölu til stóriðju eru í erlendri mynt og tengdar afurðaverði . Breytingar þessar voru í samræmi við áætlanir LV um þróun gengis og álverðs . Orkusala til almenningsrafveitna jókst um 2% en orkusala til stóriðju var óbreytt frá fyrra ári . Meðalorkuverð til almenningsrafveitna hækkaði um 1,45% frá meðalverði fyrra árs . Vegna breytinga á reikningsskilavenjum er hreinn fjármagnskostnaður ekki sambærilegur á milli ára . Meðalnafnvextir langtímalána voru um 3,5% á árinu 2003 og eru þeir óbreyttir frá fyrra ári . Í árslok 2003 voru tæp 94% langtímalána í erlendri mynt . Á árinu hófust virkjunarframkvæmdir við Kárahnjúka í framhaldi af gerð orkusölusamnings við Fjarðaál , dótturfélag Alcoa . Þar verður reist 690 MW aflstöð og jafnframt lagðar flutningslínur til Reyðarfjarðar . Stefnt er að því að fyrsta vél virkjunarinnar , af sex , verði gangsett 1. apríl 2007 . Í árslok 2003 nam byggingarkostnaður Kárahnjúkavirkjunar tæpum 16,3 milljörðum króna . Aðrar nýframkvæmdir á árinu tengdust verklokum við Vatnsfellsvirkjun og endurbyggingu veituvirkis við Þórisós . Auk þess var m.a. áfram unnið við stækkun Kröflustöðvar , Búrfellsstöðvar og endurnýjun Sogsstöðva , auk undirbúnings og rannsókna við aðrar fyrirhugaðar virkjanir . Ársreikningur LV verður lagður fyrir ársfund fyrirtækisins 2. apríl nk .